strabo.geographica 2.1.20
νυνὶ μὲν οὖν ὑποθέμενοι τὰ νοτιώτατα τῆς Ἰνδικῆς ἀνταίρειν τοῖς κατὰ Μερόην , ὅπερ εἰρήκασι πολλοὶ καὶ πεπιστεύκασιν , ἐπεδείξαμεν τὰ συμβαίνοντα ἄτοπα . ἐπεὶ δὲ ὁ Ἵππαρχος οὐδὲν ἀντειπὼν τῇ ὑποθέσει ταύτῃ νυνὶ μετὰ ταῦτα ἐν τῷ δευτέρῳ ὑπομνήματι οὐ συγχωρεῖ , σκεπτέον καὶ τοῦτον τὸν λόγον . φησὶ τοίνυν ἀνταιρόντων ἀλλήλοις ἐπὶ τοῦ αὐτοῦ παραλλήλου κειμένων , ἐπειδὰν τὸ μεταξὺ ᾖ μέγα διάστημα , μὴ δύνασθαι γνωσθῆναι αὐτὸ τοῦτο ὅτι εἰσὶν ἐπὶ τοῦ αὐτοῦ παραλλήλου οἱ τόποι , ἄνευ τῆς τῶν κλιμάτων συγκρίσεως τῆς κατὰ θάτερον τὸν τόπον . τὸ μὲν οὖν κατὰ Μερόην κλίμα Φίλωνά τε τὸν συγγράψαντα τὸν εἰς Αἰθιοπίαν πλοῦν ἱστορεῖν , ὅτι πρὸ πέντε καὶ τετταράκοντα ἡμερῶν τῆς θερινῆς τροπῆς κατὰ κορυφὴν γίνεται ὁ ἥλιος , λέγειν δὲ καὶ τοὺς λόγους τοῦ γνώμονος πρός τε τὰς τροπικὰς σκιὰς καὶ τὰς ἰσημερινάς , αὐτόν τε Ἐρατοσθένη συμφωνεῖν ἔγγιστα τῷ Φίλωνι , τὸ δʼ ἐν τῇ Ἰνδικῇ κλίμα μηδένα ἱστορεῖν , μηδʼ αὐτὸν Ἐρατοσθένη . εἰ δὲ δὴ καὶ αἱ ἄρκτοι ἐκεῖ ἀμφότεραι , ὡς οἴεται , ἀποκρύπτονται , πιστεύων τοῖς περὶ Νέαρχον , μὴ δυνατὸν εἶναι ἐπὶ ταὐτοῦ παραλλήλου κεῖσθαι τήν τε Μερόην καὶ τὰ ἄκρα τῆς Ἰνδικῆς . εἰ μὲν τοίνυν περὶ τῶν ἄρκτων ἀμφοτέρων ὅτι ἀποκρύπτονται συναποφαίνεται τοῖς εἰποῦσιν Ἐρατοσθένης , πῶς περὶ τοῦ ἐν τῇ Ἰνδικῇ κλίματος οὐδεὶς ἀποφαίνεται , οὐδʼ αὐτὸς Ἐρατοσθένης ; οὗτος γὰρ ὁ λόγος περὶ τοῦ κλίματός ἐστιν . εἰ δʼ οὐ συναποφαίνεται , ἀπηλλάχθω τῆς αἰτίας . οὐ συναποφαίνεται δέ γε , ἀλλὰ τοῦ Δηιμάχου φήσαντος μηδαμοῦ τῆς Ἰνδικῆς μήτʼ ἀποκρύπτεσθαι τὰς ἄρκτους μήτʼ ἀντιπίπτειν τὰς σκιάς , ἅπερ ὑπείληφεν ὁ Μεγασθένης , ἀπειρίαν αὐτοῦ καταγιγνώσκει , τὸ συμπεπλεγμένον νομίζων ψεῦδος , ἐν ᾧ ὁμολογουμένως καὶ κατʼ αὐτὸν τὸν Ἵππαρχον τό γε μὴ ἀντιπίπτειν τὰς σκιὰς ψεῦδος ἐμπέπλεκται . καὶ γὰρ εἰ μὴ τῇ Μερόῃ ἀνταίρει , τῆς γε Συήνης νοτιώτερα εἶναι τὰ ἄκρα τῆς Ἰνδικῆς συγχωρῶν φαίνεται .
Lemmas: νυνί μέν οὖν ὑποτίθημι ὁ νότιος ὁ Ἰνδικός ἀνταίρω ὁ κατά Μερόη , ὅς λέγω πολύς καί πιστεύω , ἐπιδείκνυμι ὁ συμβαίνω ἄτοπος . ἐπεί δέ ὁ Ἵππαρχος οὐδείς ἀντιλέγω ὁ ὑπόθεσις οὗτος νυνί μετά οὗτος ἐν ὁ δεύτερος ὑπόμνημα οὐ συγχωρέω , σκοπέω καί οὗτος ὁ λόγος . φημί τοίνυν ἀνταίρω ἀλλήλων ἐπί ὁ αὐτός παράλληλος κεῖμαι , ἐπειδάν ὁ μεταξύ εἰμί μέγας διάστημα , μή δύναμαι γιγνώσκω αὐτός οὗτος ὅτι εἰμί ἐπί ὁ αὐτός παράλληλος ὁ τόπος , ἄνευ ὁ ὁ κλίμα σύγκρισις ὁ κατά ἕτερος ὁ τόπος . ὁ μέν οὖν κατά Μερόη κλίμα Φίλων τε ὁ συγγράφω ὁ εἰς Αἰθιοπία πλόος ἱστορέω , ὅτι πρό πέντε καί τεσσαράκοντα ἡμέρα ὁ θερινός τροπή κατά κορυφή γίγνομαι ὁ ἥλιος , λέγω δέ καί ὁ λόγος ὁ γνώμων πρός τε ὁ τροπικός σκιά καί ὁ ἰσημερινός , αὐτός τε Ἐρατοσθένης συμφωνέω ἐγγύς ὁ Φίλων , ὁ δέ ἐν ὁ Ἰνδικός κλίμα μηδείς ἱστορέω , μηδέ αὐτός Ἐρατοσθένης . εἰ δέ δή καί ὁ ἄρκτος ἐκεῖ ἀμφότερος , ὡς οἴομαι , ἀποκρύπτω , πιστεύω ὁ περί Νέαρχος , μή δυνατός εἰμί ἐπί αὐτός παράλληλος κεῖμαι ὁ τε Μερόη καί ὁ ἄκρον ὁ Ἰνδικός . εἰ μέν τοίνυν περί ὁ ἄρκτος ἀμφότερος ὅτι ἀποκρύπτω συναποφαίνομαι ὁ λέγω Ἐρατοσθένης , πῶς περί ὁ ἐν ὁ Ἰνδικός κλίμα οὐδείς ἀποφαίνω , οὐδέ αὐτός Ἐρατοσθένης ; οὗτος γάρ ὁ λόγος περί ὁ κλίμα εἰμί . εἰ δέ οὐ συναποφαίνομαι , ἀπαλλάσσω ὁ αἰτία . οὐ συναποφαίνομαι δέ γε , ἀλλά ὁ Δηΐμαχος φημί μηδαμοῦ ὁ Ἰνδικός μήτε ἀποκρύπτω ὁ ἄρκτος μήτε ἀντιπίπτω ὁ σκιά , ὅς ὑπολαμβάνω ὁ Μεγασθένης , ἀπειρία αὐτός καταγιγνώσκω , ὁ συμπλέκω νομίζω ψεῦδος , ἐν ὅς ὁμολογουμένως καί κατά αὐτός ὁ Ἵππαρχος ὁ γε μή ἀντιπίπτω ὁ σκιά ψεῦδος ἐμπλέκω . καί γάρ εἰ μή ὁ Μερόη ἀνταίρω , ὁ γε Συήνη νότιος εἰμί ὁ ἄκρον ὁ Ἰνδικός συγχωρέω φαίνω .